הדמוגרפיה האתנית של העיר השתנתה מתקופה לתקופה. מסוף המאה ה-17 ועד אמצע המאה ה-19 הייתה בעלת רוב אזרי. מהחצי השני של המאה ה-19 עד 1920 היוו הארמנים כ-55% מהאוכלוסייה. לאחר טבח שושה בשנת 1920 ועד שנת 1992 היה בעיר רוב אזרי. בעקבות השתלטות הארמנים על העיר במסגרת מלחמת נגורנו קרבאך הראשונה, נטשו את העיר התושבים האזרים ונותרו בה תושבים ארמנים בלבד. במלחמת נגורנו קרבאך ב-2020 נכבשה העיר בידי כוחות אזרים לאחר קרב בן שלושה ימים. בהסכם הפסקת האש שנחתם בעקבות המלחמה נקבע כי העיר תישאר תחת שליטה אזרית.